**Fédération Internationale de Basketball**|  |
| **Moto** | Mes esame krepšinis (angl. *We Are Basketball*) |
| **Įkurta** | 1932 m. birželio 18 d. |
| **Tipas** | Sporto federacija |
| **Būstinė** | Miesas, Šveicarija Šveicarija |
| **Narių skaičius** | 211 nacionalinių federacijų |
| **Oficialios kalbos** | anglų, prancūzų, vokiečių, rusų, ispanų |
| **Generalinis skretorius** | Graikija Andreas Zagklis |
| **Prezidentas** | Kataras Sheikh Saud Ali Al Thani |
| **Oficiali svetainė** | www.fiba.com/ Archyvuota kopija 1996-11-04 iš Wayback Machine projekto. |
|

**Tarptautinė krepšinio federacija** (pranc. *Fédération Internationale de Basketball Association*; **FIBA**) – tarptautinė krepšinio organizacija, jungianti 211 nacionalinių federacijų. Pradžioje vadinosi *Fédération Internationale de Basketball Amateur* (iš čia ir FIBA), bet 1989 m. atsisakė *Amateur* (mėgėjų) savo oficialiame pavadinime ir pasiliko tą patį akronimą.

FIBA tvirtina tarptautines krepšinio taisykles ir krepšinio aikštelių reglamentus, reguliuoja sportininkų tarptautinius tarpkomandinius perėjimus, skiria teisėjus tarptautinėms varžyboms.

Nuo 1989 m. narės suskirstytos į penkias zonas: Afrikos, Amerikos, Azijos, Europos ir Okeanijos. Europos zoną kontroliuoja FIBA Europe padalinys.

Istorija
--------

1930 m. TOK pripažinus krepšinį kaip olimpinę sporto šaką, federacija buvo įkurta Ženevoje 1932 m. Aštuonios šalys įkūrėjos – Argentina, Čekoslovakija, Graikija, Italija, Latvija, Portugalija, Rumunija ir Šveicarija. Lietuva įstojo į FIBA 1936 m. 1948 m. jos narystė buvo suspenduota (dėl SSRS okupacijos kaip ir kitų rytų bloko šalių), 1991 m. atkurta.

Nuo 1935 m. rengiami Europos vyrų, nuo 1938 m. – moterų krepšinio čempionatai. Nuo 1950 m. kas ketveri metai FIBA organizuoja pasaulio vyrų, nuo 1953 m. ir pasaulio moterų čempionatus. Nuo 1989 m. FIBA organizuojamose varžybose leista dalyvauti NBA žaidėjams.

1936 m. Berlyno olimpinių žaidynių metu federacija išrinko krepšinio išradėją Džeimsą Neismitą garbės prezidentu.

1940 m. FIBA būstinė persikėlė į Berną. 1956 m. – į Miuncheną, bet grįžo į Ženevą 2002 m. 2013 m. FIBA persikelė 25 km į šiaurę nuo Ženevos, į Miesą.

2016 m. įkūrė FIBA Čempionų lygą (profesionalaus klubinio krepšinio turnyrą Europoje).

2022 m. gegužės 17 d. po Rusijos karinės invazijos į Ukrainą FIBA paskelbė, kad visi Rusijos bei Baltarusijos klubai, rinktinės ir teisėjai nušalinami nuo organizacijos rengiamų varžybų.

Tarptautinis reitingas
----------------------

### Vyrų komandos

|  |
| --- |
| **Top 20 2023 m.** |
| # | +/− | Komanda | Taškai |
| 1 | Pastovu | Ispanija Ispanija | 758.3 |
| 2 | Jungtinės Amerikos Valstijos Jungtinės Amerikos Valstijos | 757.2 |
| 3 | Australija Australija | 740.2 |
| 4 | Argentina Argentina | 733.6 |
| 5 | Prancūzija Prancūzija | 715.9 |
| 6 | Serbija Serbija | 710.2 |
| 7 | Slovėnija Slovėnija | 701.9 |
| 8 | Lietuva Lietuva | 670.4 |
| 9 | Graikija Graikija | 665.1 |
| 10 | Italija Italija | 650.4 |
| 11 | Vokietija Vokietija | 643.5 |
| 12 | Čekija Čekija | 593.8 |
| 13 | Brazilija Brazilija | 593.6 |
| 14 | Lenkija Lenkija | 591.1 |
| 15 | Kanada Kanada | 577.8 |
| 16 | Turkija Turkija | 537.0 |
| 17 | Venesuela Venesuela | 523.0 |
| 18 | Juodkalnija Juodkalnija | 501.4 |
| 19 | Nigerija Nigerija | 461.4 |
| 20 | Didėjimas 1 | Puerto Rikas Puerto Rikas | 455.4 |

Išnašos
-------

1. 1 2 3 4  *FIBA*. Visuotinė lietuvių enciklopedija. Nuoroda tikrinta 2023-08-27.
2. ↑  *Krepšinis*. Visuotinė lietuvių enciklopedija. Nuoroda tikrinta 2023-08-27.
3. ↑  „FIBA nori, kad Čempionų lygos laimėtojai patektų į Eurolygą". *basketnews.lt*. Nuoroda tikrinta 2023-08-27.
4. ↑  „FIBA svarstys galimybę sugrąžinti Rusiją į tarptautinį krepšinį". *15min*. Nuoroda tikrinta 2023-08-27.
5. ↑  „FIBA Ranking for Men". FIBA.COM.


|  |  |  |  |
| --- | --- | --- | --- |
| 

| Ž • A • RFIBA narės |
| --- |
|  |
| 
FIBA Europa | FIBA Afrika | FIBA Azija | FIBA Amerika | FIBA Okeanija |

 |